b'\n_START_ARTICLE_\nItsen\xc3\xa4isyysjulistus\n_START_PARAGRAPH_\nItsen\xc3\xa4isyysjulistus on siin\xc3\xa4 m\xc3\xa4\xc3\xa4ritellyn alueen v\xc3\xa4ite siit\xc3\xa4, ett\xc3\xa4 se on itsen\xc3\xa4inen ja muodostaa valtion. Usein itsen\xc3\xa4isyysjulistuksessa m\xc3\xa4\xc3\xa4ritelty valtion muodostava alue muodostuu jo olemassa olevasta tai juuri hajonneesta valtiosta tai sen osasta. Suomi on tunnustanut 195 valtion itsen\xc3\xa4isyyden._NEWLINE_Itsen\xc3\xa4isyysjulistuksella on juridista arvoa vain niiss\xc3\xa4 maissa, mitk\xc3\xa4 ovat valtion tunnustaneet itsen\xc3\xa4iseksi. Liittoutumat, kuten Yhdistyneet kansakunnat pit\xc3\xa4v\xc3\xa4t listaa j\xc3\xa4senmaistaan ja tarkkailijavaltioistaan. Kiistat itsen\xc3\xa4isyysjulistuksen p\xc3\xa4tevyydest\xc3\xa4 voivat my\xc3\xb6s aiheuttaa kahden valtion v\xc3\xa4lille sodan.'